SK   SK 
 
 
 EURÓPSKA  
KOMISIA   
V Štrasburgu 5. 4. 2022  
SWD(2022) 100 final  
 
PRACOVNÝ DOKUMENT ÚTVAROV KOMISIE  
 
ZHRNUTIE SPRÁVY O POSÚDENÍ VPLYVU  
 
[…] 
Sprievodný dokument  
k návrhu  
NARIADENIA EURÓPSKEHO PARLAMENTU A  RADY  
o látkach, ktoré poškodzujú ozónovú vrstvu, a  o zrušení nariadenia (ES) č.  1005/2009  
{COM(2022)  151 final}  - {SEC(2022)  157 final}  - {SWD(2022)  98 final}  -
 {SWD(2022)  99 final}   
 
1 Emisie látok poškodzujúcich ozónovú vrstvu spôsobujú otepľovanie klímy  a „dieru“  
v ozónovej vrstve so škodlivými vplyvmi na naše zdravie, biosféru  a zmenu klímy  
a majú aj závažné hospodárske dôsledky. Predchádzanie takýmto vplyvom má zásadný 
význam  z hľadiska Európskej zelenej dohody , Parížskej dohody  o zmene klímy , ako aj  
z hľadiska dodržiavania Montrealského protokolu  o látkach, ktoré poškodzujú 
ozónovú vrstvu , zo strany EÚ.  
Právne predpisy platné  v celej EÚ už tri desaťročia  zabraňujú vzniku značného 
množstva látok poškodzujúcich ozónovú vrstvu.  V EÚ je dnes povolené používať látky 
poškodzujúce ozónovú vrstvu len na veľmi málo účelov, ktoré sa musia dôsledne 
kontrolovať, aby sa zabránilo ich nezákonnému použitiu. Pozornosť sa tak presunula  
z postupného ukončovania výroby  a spotreby týchto látok na udržiavanie výrazného 
znižovania emisií, ktoré už sú pevne stanovené  v nariadení EÚ . 
Toto posúdenie je základom preskúmania nariadenia (ES) č.  1005/2009  o látkach, 
ktoré poškodzujú ozónovú vrstvu.  Hodnotením1 sa zistilo, že vo všeobecnosti bolo 
nariadenie vhodné na daný účel  a dôsledne kontrolovaná politika EÚ  v oblasti látok 
poškodzujúcich ozónovú vrstvu  zabránila opakovanému vzniku emisií. Tých niekoľko 
zvyšných účelov použitia by sa však dalo kontrolovať  o niečo efektívnejšie, 
koherentnejšie  a zrozumiteľnejšie. Toto preskúmanie je preto  v prvom rade určené na 
doladenie koncepcie existujúci ch opatrení . Po druhé,  vzhľadom na Európsku zelenú 
dohodu sa skúma, či niektoré zvyšné emisie možno ďalej znížiť pri primeraných 
nákladoch . 
Opatrenia na riešenie týchto problémov sú združené do troch rôznych balíkov. Možnosť 
1 zahŕňa opatrenia, ktoré vedú  k úspore nákladov alebo len veľmi nízkym nákladom . 
Zameraná je na zjednodušenie, lepšiu koherentnosť  a objasnenie, ako aj na 
nízkonákladové opatrenia na znižovanie emisií, ktorými sa zabráni vzniku emisií  
z panelov  z izolačnej peny  a s kovovým plášťom pri rekonštrukčných alebo demolačných 
činnostiach. Možnosť 2  zahŕňa navyše zhodnotenie látok poškodzujúcich ozónovú 
vrstvu  z viacerých druhov izolačných pien  a komplexnejšie monitorovanie  a kontrolu 
spojené  s miernymi nákladmi . Možnosť 3  zahŕňa všetky opatrenia, ktoré sa považovali 
za uskutočniteľné, vrátane opatrení  s vysokými nákladmi . Možnosť 2 je 
uprednostňovaná kombinácia opatrení, pretože sa ňou dosahuje výrazne vyššia úspora 
emisií ako pri možnosti 1,  a preto je vo väčšom súlade  s Európskou zelenou dohodou. Na 
druhej strane sa tretí balík javí ako príliš nákladný  v porovnaní  s prínosmi, ktoré by sa 
ním vytvorili . 
Dôsledkom najúčinnejšieho opatrenia na zníženie emisií  v rámci možnosti 2 je 
povinnosť zhodnocovať  a zneškodňovať látky p oškodzujúce ozónovú vrstvu  
z dvoch druhov izolačných pien2 pri rekonštrukciách  a búraní starých budov. Do roku 
2050 sa takýmto opatrením môžu celkovo usporiť emisie rovnajúce sa takmer 180 
                                                           
1  SWD(2019)  407 final. https://ec.europa.eu/clima/document/download/62a6fb28 -0df8-4abb -b3e8 -
373933f97191_en . 
2  Okrem peny vo forme panelov  s kovovým plášťom aj niektoré druhy lami novaných dosiek  
v závislosti od miesta ich inštalácie.  
 
2 
 miliónom ton oxidu uhličitého (tCO 2e). Pre porovnanie, ide  o množstvo, ktoré vykázalo 
Holandsko (UNFCCC)  v roku 2019 za všetky skleníkové plyny. Náklady na 
znižovanie emisií majú byť podľa odhadov menej ako 20  EUR/tCO 2e znížených emisií  
v krajinách,  v ktorých sú zavedené pravidlá  a infraštruktúra pre demolačné činno sti, 
a budú výrazne pod 230  EUR/tCO 2e vo všetkých členských štátoch. Náklady sú preto 
úmerné tomu, čím musia ostatné odvetvia prispieť  k dosiahnutiu klimatickej 
neutrality  v súvislosti  s dlhodobou stratégiou EÚ3. Táto možnosť podnieti výskum  
a vývoj  a môže  viesť  k vzniku dodatočných pracovných miest  v odvetví recyklácie. Pri 
opatreniach, ktorými sa zvýši efektívnosť, koherentnosť  a zrozumiteľnosť,  ušetria 
náklady  podniky, MSP, členské štáty aj Komisia. Nízke náklady budú spojené  
s komplexnejším monitorovaní m a kontrolou . 
V rámci prípravy posúdenia vplyvu sa uskutočnili rozsiahle konzultácie so 
zainteresovanými stranami . Zainteresované strany vo všeobecnosti podporili opatrenia 
možnosti 2, ale podnikatelia namietali proti niektorým dodatočným opatreniam  v rámci 
možnosti 3  z dôvodu veľmi vysokých odhadovaných nákladov.  
                                                           
3  https://ec.europa.eu/clima/eu -action/climate -strategies -targets/2050 -long-term-strategy_en 
(europa.eu) .